314 10 



Forfodens Phalanger 



vil blive afhandlede nedenfor sammen med Basfodens. 



Af Daglemmet mangler Bækkenet ganske, derimod forefindes større eller mindre 

 Partier af de fleste andre Knogler. Vi begynder med : 



Femur. 



Der foreligger den største Del af højre Femur af Individet fra Escriv. 1 1 ; dog 

 mangler den øverste Epiphyse og den nederste Ende er meget beskadiget, tildels bedækket 

 med fastsintret Jord. Endvidere en Stump af den nedre Ende af venstre Laarben af 

 Individet fra Escriv. 5; endelig tilhører en meget vel bevaret nederste Ende af højre Laarben 

 af et gammelt Individ fra en Hule ved Lagoa dos Coxes vistnok nærværende Art, hvad 

 dog ikke med Sikkerhed kan afgjöres, da der af dette Individ kun foreligger dette ene 

 Stykke. 



Femur stemmer, saa vidt det haves, nöje med caballus'. Den eneste kjendelige 

 Forskjel er den, at den ydre Condylus set i Profil er noget mindre stærkt krummet end 

 hos caballus. — Knæskallen, hvoraf en ubetydelig Stump foreligger, afviger efter denne at 

 domme næppe fra Hestens. 



Crus. 



Af Underlaarets Knogler foreligger der fra Escriv. 1 1 : den øverste Del af höjre Tibia, 

 samt den nederste Ende af venstre do., begge noget beskadigede ; af Individet fra Escriv. 5 : 

 den øverste Del af höjre Tibia, den nederste Ende af höjre Crus, samt et ubetydeligt Stykke 

 af venstre Tibias nederste Del. 



Underlaaret afviger i følgende Forhold fra Hestens. Den store, aflange Grube, der 

 findes hos denne udenfor Tapudvæxten (Acclivitas tibiæ) paa Tibias øverste Ende, og i 

 hvilken det forreste Korsbaand i Knæleddet hæfter sig, er hos lundii mindre; derimod er 

 den Grube, der findes udenfor den omtalte og foran den ydre Condylus (til Tilhæftning for 

 et af Seneskivernes forreste Baand) her större end hos caballus. — Om den nederste Ende 

 af Crus kan bemærkes, at den indre Ledfure er ikke lidet mere afrundet i Bunden end hos 

 caballus, hvor samme Ledfure er temmelig skarp; til Gjengjæld er den ydre Ledfure mere 

 skarp hos lundii end hos caballus. Det bemærkes, at de to Individer, fra Escriv. 11 og 5, 

 i dette ret karakteristiske Forhold stemmer nöje overens (smlgn. ogsaa Astragalus!. — 

 Diaphysen er stærkere, bredere end hos caballus. 



